ประกาศสำนักนายกรัฐมนตรี เรื่อง กำหนดรายชื่อนิติบุคคลที่ส่วนราชการรับรองผลงานของผู้กระทำ ความดีความชอบต่อนิติบุคคลนั้นๆ ได้ และรายชื่อนิติบุคคล ที่สามารถออกหนังสือรับรองแสดงรายการการบริจาคทรัพย์สินให้แก่ นิติบุคคล ผู้มีอำนาจลงลายมือชื่อในหนังสือรับรอง และหน่วยงาน ที่เสนอขอพระราชทาน ตามพระราชกฤษฎีกาว่าด้วยการขอพระราชทาน เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ พ.ศ. 2538 (ฉบับที่ 10)

ประกาศสำนักนายกรัฐมนตรี
ประกาศสำนักนายกรัฐมนตรี
เรื่อง
กำหนดรายชื่อนิติบุคคลที่ส่วนราชการรับรองผลงานของผู้กระทำ
ความดีความชอบต่อนิติบุคคลนั้น
ๆ ได้ และรายชื่อนิติบุคคล
ที่สามารถออกหนังสือรับรองแสดงรายการการบริจาคทรัพย์สินให้แก่
นิติบุคคล
ผู้มีอำนาจลงลายมือชื่อในหนังสือรับรอง และหน่วยงาน
ที่เสนอขอพระราชทาน
ตามพระราชกฤษฎีกาว่าด้วยการขอพระราชทาน
เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์
พ.ศ. ๒๕๓๘ (ฉบับที่ ๑๐)
 

อาศัยอำนาจตามความในมาตรา ๔ มาตรา ๑๐
(๒) มาตรา ๑๑ มาตรา ๑๔ (๔) มาตรา
๑๕ (๘) และมาตรา ๒๓ (๔) แห่งพระราชกฤษฎีกาว่าด้วยการขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์
พ.ศ. ๒๕๓๘ จึงประกาศ ดังต่อไปนี้

ข้อ
๑
ให้มูลนิธิโรงพยาบาลสมเด็จเจ้าพระยา
ในพระราชูปถัมภ์ของสมเด็จพระเทพรัตนราชสุดาฯ สยามบรมราชกุมารี
เป็นนิติบุคคลที่ส่วนราชการจะมีหนังสือรับรองผลงานของผู้กระทำความดีความชอบต่อนิติบุคคลนั้น
ๆ เพื่อประกอบการเสนอขอพระราชทานเครื่องราชอิสริยาภรณ์ได้
และเป็นนิติบุคคลที่ดำเนินการออกหนังสือรับรองแสดงรายการการบริจาคทรัพย์สินให้แก่บุคคลผู้บริจาคทรัพย์สินให้แก่นิติบุคคลนั้น
ๆ เพื่อประกอบการเสนอขอพระราชทานเครื่องราชอิสริยาภรณ์ตามแบบหนังสือรับรองที่ระเบียบสำนักนายกรัฐมนตรีกำหนด

ข้อ
๒
การรับรองผลงานความดีความชอบที่ส่วนราชการจะดำเนินการให้เป็นไปตามหลักเกณฑ์ตามมาตรา
๑๑
แห่งพระราชกฤษฎีกาว่าด้วยการขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์
พ.ศ. ๒๕๓๘
ส่วนการดำเนินการออกหนังสือรับรองแสดงรายการการบริจาคทรัพย์สินของนิติบุคคล
ให้ผู้แทนนิติบุคคลและเหรัญญิกหรือผู้รับผิดชอบเกี่ยวกับการเงินของนิติบุคคลร่วมลงลายมือชื่อในหนังสือรับรอง

ข้อ
๓
ให้ส่วนราชการที่ได้รับประโยชน์หรือเกี่ยวข้องมากที่สุดเป็นผู้รวบรวมหนังสือรับรองผลงานและหรือหนังสือรับรองแสดงรายการการบริจาคดังกล่าว
ประกอบการพิจารณาเสนอขอพระราชทานเครื่องราชอิสริยาภรณ์ให้แก่บุคคลดังกล่าวต่อไป

ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]


ประกาศ ณ วันที่ ๑๙
กรกฎาคม พ.ศ. ๒๕๔๗
วิษณุ เครืองาม
รองนายกรัฐมนตรี
ปฏิบัติราชการแทน
นายกรัฐมนตรี





















วิมล/ผู้จัดทำ
๓๐ มีนาคม ๒๕๕๓
กวินทราดา/ผู้ตรวจ
๒๘ กุมภาพันธ์ ๒๕๕๔


[๑] ราชกิจจานุเบกษา เล่ม ๑๒๑/ตอนพิเศษ
๘๐ ง/หน้า ๑/๒๑ กรกฎาคม ๒๕๔๗